На основу члана 37. Статута Града Ниша (''Службени лист Града Ниша'', број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_ године, донела је

**О Д Л У К У**

**О ИЗМЕНИ ОДЛУКЕ О**

**РАСКОПАВАЊУ ПОВРШИНА ЈАВНЕ НАМЕНЕ**

**Члан 1.**

У Одлуци о раскопавању површина јавне намене ("Службени лист Града Ниша", број 18/2018) члан 8. мења се и гласи:

„Члан 8

Раскопавање површине јавне намене може се обављати у периоду од 1. марта до 30. новембра, календарске године.

Раскопавање површине јавне намене, ван периода из става 1. овог члана, може се вршити ради отклањања последица насталих дејством више силе, или квара, чије неотклањање представља непосредну опасност за живот, здравље и имовину људи, или може угрозити јавно добро.

Изузетно, раскопавање површине јавне намене, ван периода из става 1. овог члана, може се вршити и у случају када је инвеститор Град Ниш, односно када радове за потребе Града изводи предузеће чији је оснивач Град и постоји већ издата грађевинска дозвола, односно решење којим се одобрава извођење радова.

Раскопавање површине јавне намене, ван периода из става 1. овог члана, уз сагласност Градоначелника, може се вршити у случају када радове за потребе Града Ниша изводи предузеће чији је оснивач Република, као и када се радови за потребе Града Ниша изводе од стране других извођача.“

**Члан 2.**

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу, 2019. године

**СКУПШТИНА ГРАДА НИША**

Председник

Мр Раде Рајковић